21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 45 της 30 Μαρτ/14 Απρ. 1961 (ΦΕΚ Α' 62) Περί εξουσιοδοτήσεως των αρμοδίων Υπουργών όπως καθορίσωσι τα του τρόπου διαθέσεως πιστώσεων εκ του Κρατικού Προϋπολογισμού προς εκτέλεσιν των σκοπών των Νομαρχιακών Ταμείων. Έχον υπ' όψιν τας διατάξεις του υπ' αριθ. 3620/1956 Ν.Δ/τος "περί τροποποιήσεως και συμπληρώσεως των διατάξεων περί διοικητικής αποκεντρώσεως" ως και την από 15.3.61 υπ' αριθ. 26931 εισήγησιν του Υπουργού των Εσωτερικών, αποφασίζει : Εξουσιοδοτεί τους Υπουργούς Συντονισμού, Εσωτερικών και Οικονομικών, όπως διά κοινής αποφάσεως αυτών, δημοσιευομένης εις την εφημερίδα της Κυβερνήσεως, καθορίσωσι διά το οικονομικόν έτος 1961 τα του τρόπου εν γένει της διαθέσεως πιστώσεων εκ του κρατικού προϋπολογισμού προς εκτέλεσιν των σκοπών των Νομαρχιακών Ταμείων, κατά παρέκκλισιν των εν άρθρ. 4 του ως είρηται Ν.Δ. 3620/1956 οριζόμενων. Η παρούσα πράξις κυρωθήσεται διά Νόμου μερίμνη του Υπουργού των Εσωτερικών. 